Publication: Magyar Közlöny
Issue: MK-2011-75 (Year: 2011, Number: 75)
Era: contemporary
Section: Irányítás alatt a tisztességtelen piaci magatartás és a versenykorlátozás tilalmáról szóló 1996. évi LVII. törvény 23. §-a
Paragraph Index: 2432

8. Az R. 2. melléklet I. fejezete a következõ 16. ponttal egészül ki: „16. A 417,25–417,85/427,25–427,85 MHz sávú kétfrekvenciás, átjátszóállomással üzemelõ, keskeny- vagy szélesebb sávú digitális, PAMR típusú földi mozgó rádiótelefon rendszerek sávhasználati követelményei 16.1. A frekvenciahasználati jogosultságot nem szerezheti meg olyan vállalkozás, amely Magyarországon mobil rádiótelefon szolgáltatás nyújtására alkalmas frekvenciahasználati jogosultsággal rendelkezik a 400–3000 MHz frekvenciatartományban. 16.2. A frekvenciahasználati jogosultság idõtartama a frekvenciahasználati jogosultság megszerzésétõl számított 10 év, amely egy alkalommal pályázati, árverési eljárás kiírása nélkül, kérelemre 5 évvel meghosszabbítható. 16.3. A frekvenciahasználati jogosultságot szerzett vállalkozás a nyilvános szolgáltatás nyújtását a jogosultság megszerzését követõ egy éven belül köteles megkezdeni. 16.4. A frekvenciahasználati jogosultság, illetve jog csak egészben ruházható át. 16.5. A frekvenciahasználati jogosultság, illetve jog átruházása esetén a hírközlési hatóság jogosult a szolgáltatás indítására vonatkozó határidõ legfeljebb egy évvel történõ meghosszabbítására. 16.6. A frekvenciahasználati jog visszavonása egyben a frekvenciahasználati jogosultság megszûnését is eredményezi. 16.7. Amennyiben az e rendeletben szabályozott, vagy a frekvenciahasználati jogosultság elosztására irányuló eljárás során önként vállalt, vagy a frekvenciahasználati jogosultságot megállapító határozatban foglalt feltételek nem teljesítése esetén a frekvenciahasználati jogosultságot a hírközlési hatóság az Eht. 68. § (6) bekezdése alapján visszavonja, az egyben a jogosultságot megállapító határozatra alapozott valamennyi frekvenciakijelölés, valamint rádióengedély megszûnését is eredményezi. A frekvenciahasználati jogosultságért fizetendõ teljes pályázati díj még meg nem fizetett része a visszavonás idõpontjában azonnal esedékessé válik. 16.8. Amennyiben a frekvenciahasználati jogosultságot megállapító határozat visszavonására kérelemre kerül sor, a jogosultságot megállapító határozatra alapozott valamennyi frekvenciakijelölés, valamint rádióengedély is visszavonásra kerül. 16.9. A mozgóállomások adási frekvenciái a 417,25–417,85 MHz sávban, az átjátszóállomások adási frekvenciái a 427,25–427,85 MHz sávban vannak. A duplex távolság 10 MHz. 16.10. A keskenysávú rendszerek állomásai telepítési és sugárzási jellemzõinek megválasztásánál figyelemmel kell lenni a szomszédos sávokban már üzemelõ állomások és hálózatok védelmére, 16.11. A szélesebb sávú rendszerek átjátszóállomásait úgy kell telepíteni (különösen a frekvenciaelválasztás, a zavaró adó és a zavart vevõ közötti távolság megfelelõ megválasztásával, illetve szûrõk alkalmazásával), hogy a szomszédos sávokban mûködõ állomásoknak ne okozzanak nagyobb zavarást, mint az azonos sugárzási jellemzõkkel bíró keskenysávú TETRA-rendszerek átjátszóállomásai. 16.12. A szélesebb sávú rendszerek mozgóállomásai esetében kötelezõ az adóteljesítmény-szabályozás (TPC) használata. 16.13. A határövezeti frekvenciahasználat vonatkozásában a hírközlési hatóság csak azon állomások frekvenciahasználatát engedélyezi, amelyek a 3. melléklet szerinti, illetve a mindenkor aktuális vonatkozó nemzetközi koordinációs dokumentumban vagy a frekvenciahasználati jogosultság elosztására irányuló eljárás kiírási dokumentációjában rögzített feltételeket kielégítik, vagy amelyekre ilyen dokumentum hiányában sikeres egyedi nemzetközi koordinációt lefolytatott. 16.14. A frekvenciahasználati jogosultsággal rendelkezõ vállalkozást egyeztetési kötelezettség terheli a szomszédos országokban mûködõ szélesebb sávú rendszerek üzemeltetõivel a frekvenciák határövezeti használata vonatkozásában. 16.15. A sáv megszerzésének, használatának, valamint a frekvenciahasználati jogosultság, illetve jog átruházásának további feltételeit a frekvenciahasználati jogosultság elosztására irányuló eljárás kiírási dokumentációjában a hírközlési hatóság határozza meg.”

Source: https://magyarkozlony.hu/hivatalos-lapok/e28b93f48eeefbd42f7cf6bf52ec7292218bc1a0/dokumentumok/001a14bd593e7f41e8750ff8eb4adfad2b55c36b/letoltes